Nafarroako Parlamentuko Mahaiak, 2018ko maiatzaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Lanbide Heziketako ikasleak eskolatzeko prozedurari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 7an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntzako Departamentuak idatziz erantzun ditzan:

– Departamentuaren ustez, egokiena al da Lanbide Heziketako ikasleak eskolatzeari dagokionez ezartzen den prozedura?

– Departamentuaren ustez, prozedura azkartzeko aldaketarik egin beharko al litzateke?

– Departamentuaren ustez, indarrean dagoen sistemak bermatu egiten al du irakasle eta ikasle guztiek ikasturtearen lehen egunean hasi ahal izatea ikasturtea?

Corellan, 2018ko apirilaren 26an

Foru parlamentaria: Alberto Catalán Higueras